b"\n_START_ARTICLE_\nAlexandra Ingier\n_START_SECTION_\nFamilie\n_START_PARAGRAPH_\nHun var datter av Christopher Ingier (1829\xe2\x80\x9388) og Eleonore Felicie Bull (1843\xe2\x80\x931923). Faren var lege i kommunen Blaker og tilh\xc3\xb8rte Ingier-slekten, og moren var datter av fiolinisten Ole Bull.\n_START_SECTION_\nUtdannelse og yrkesliv\n_START_PARAGRAPH_\nEtter examen artium i 1886 ved Aars og Voss' skole i Kristiania tok hun anneneksamen i 1887. Hun ble cand.med. i 1899 med ren laud til eksamen._NEWLINE_Ingier spesialiserte seg f\xc3\xb8rst i kvinnesykdommer og praktiserte p\xc3\xa5 Rikshospitalet og F\xc3\xb8dselsstiftelsen i Christiania. Hun studerte ogs\xc3\xa5 bakteriologi p\xc3\xa5 studieturer til Tyskland._NEWLINE_I 1900 tok hun i mot pasienter i sitt legekontor i Kristian Augusts gate i Kristiania. Samme \xc3\xa5r dro hun til Stockholm for \xc3\xa5 studere gynekologi. I 1904 studerte hun obstetrikk (f\xc3\xb8dselsvitenskap) i Dresden og Wien, og i 1970 var hun i K\xc3\xb8benhavn for \xc3\xa5 studere bakteorologi og anatomi._NEWLINE_Hun tok medisinsk doktorgrad i 1914 etter \xc3\xa5 ha studert patologi og anatomi i Europa. Doktorgradsavhandlingen hennes het Beitr\xc3\xa4ge zur Kenntnis der Barlowschen Krankheit. I avhandlingen p\xc3\xa5viste hun sammenheng mellom kosthold og skj\xc3\xb8rbuk hos nyf\xc3\xb8dte (Barlows sykdom)._NEWLINE_S\xc3\xa5 fulgte arbeide ved Gaustad sykehus og egen praksis. I 1914 ble hun ansatt ved Psykiatrisk institutt p\xc3\xa5 Gaustad asyl, som patologisk-anatomisk assistentlege._NEWLINE_I 1931 ble dr. Ingier sertifisert for arbeid innen rettsmedisin.  Hun publiserte i internasjonale medisinske journaler.\n_START_SECTION_\nTestament\n_START_PARAGRAPH_\nSammen med s\xc3\xb8strene Anna og Lucie hadde Alexandra arvet morfarens sommerhus i Valestrand.\n_START_SECTION_\nOle Bulls fiolin\n_START_PARAGRAPH_\nEtter hennes d\xc3\xb8d fant man at Alexandra Ingier hadde testamentert morfaren Ole Bulls verdifulle fiolin til Oslo filharmoniske orkester.\n_START_SECTION_\n\xc2\xabFru Felicie Ingiers legat\xc2\xbb\n_START_PARAGRAPH_\nI sitt testament etablerte Alexandra Ingier ogs\xc3\xa5 \xc2\xabFru Felicie Ingiers legat\xc2\xbb p\xc3\xa5 20 000 kroner."